6. ΚΑΝΟΝΙΣΤΙΚΟΝ ΔΙΑΤΑΓΜΑ της 10/31 Μαρτ. 1944 Περί της αρμοδιότητος των Σταθμών και Επισταθμιών Επιβητόρων των καθηκόντων του προσωπικού αυτών κλπ. Έχοντες υπ' όψει τας διατάξεις του άρθρ. 29 του Νόμ. 327/1943 «περί συμπληρώσεως της οργανώσεως της Διευθύνσεως Κτηνοτροφίας του Υπουργείου Γεωργίας» και σύμφωνον γνωμοδότησιν του Συμβουλίου Επικρατείας, προτάσει του επί της Γεωργίας Υφυπουργού απεφασίσαμεν και διατάσσομεν. Άρθρ.1.-Οι σταθμοί και Επισταθμίαι Επιβητόρων, εξαρτώνται απ' ευθείας εκ της Διευθύνσεως Κτηνοτροφίας. Άρθρ.2.-Εις τους Σταθμούς και Επισταθμίας Επιβητόρων υπάγονται πάντα τα αντικείμενα τα σχέσιν έχοντα με την βελτίωσιν και ανάπτυξιν της εγχωρίου παραγωγής μονόπλων (ίππων, όνων, ημιόνων και γίννων) της περιφερείας των ήτοι: 1)η μετ' απόφασιν του Υπουργείου ίδρυσις και λειτουργία κατά την περίοδον των επιβάσεων (1η Μαρτίου-30η Ιουνίου) Επισταθμίων οχείας δια Κρατικών Επιβητόρων ίππων και όνων. 2)Η επιμέλεια της παρακολουθήσεως της εφαρμογής πάντων των μέτρων των λαμβανομένων υπό του Υπουργείου δια την βελτίωσιν και ανάπτυξιν της εγχωρίου παραγωγής μονόπλων. 3)Η παρακολούθησις και ο έλεγχος της επιδόσεως και βελτιωτικής επιδράσεως των επιβητόρων ίππων και όνων ως και φορβάδων και θηλειών όνων αναπαραγωγής των διατηρουμένων εις Κρατικά Ιδρύματα και τοιαύτα Οργανισμών Δημοσίου Δικαίου, Κοινοτήτων, Ενώσεων Συνεταιρισμών και Εταιρειών προς ενιαίαν εφαρμογήν των δια την βελτίωσιν και ανάπτυξιν της παραγωγής των μονόπλων λαμβανομένων μέτρων. 4)Η παρακολούθησις της εμπορίας των ιπποειδών, της παραγωγής και Εμπορίας των τροφών των προοριζομένων προς διατροφήν των ιπποειδών και των εν γένει αναγκών της ιπποπαραγωγής και η ενημέρωσις επ' αυτών του Υπουργείου.   5)Η συγκέντρωσις στοιχείων και πληροφοριών επί παντός αντικειμένου της αρμοδιότητος της Υπηρεσίας Ιπποπαραγωγής του Υπουργείου Γεωργίας και 6)Η οργάνωσις μετ' έγκρισιν του Υπουργείου τοπικών ιππικών εκθέσεων διαγωνισμών και αγώνων. Άρθρ.3.-Ο Διευθυντής του Σταθμού ή Επισταθμίας Επιβητόρων προΐσταται του προσωπικού αυτού, διευθύνει, ελέγχει και κανονίζει την υπηρεσίαν αυτού, κατανέμει εις το υπ' αυτόν προσωπικόν την εργασίαν και καθοδηγεί αυτό εις την εκτέλεσιν των καθηκόντων του. Επιμελείται της ταχείας και ακριβούς διεξαγωγής της υπηρεσίας, καθιστάμενος υπεύθυνος δια πάσαν καθυστέρησιν ή αταξίαν ή πλημμελή εκτέλεσιν της υπηρεσίας. Ο Διευθυντής του Σταθμού ή Επισταθμίας Επιβητόρων οφείλει να παρέχη, εντός του κύκλου των καθηκόντων του, πάσαν αναγκαίαν πληροφορίαν εις τους πολίτας περί των αφορωσών εις αυτούς υποθέσεων. Ο Διευθυντής του Σταθμού ή Επισταθμίας Επιβητόρων υποχρεούται να παρακολουθή ανελλιπώς την θρεπτικήν και υγιεινήν κατάστασιν των επιβητόρων, να επιθεωρή τη νομήν των επιβητόρων και βεβαιούται περί της ποιότητος αυτής και να επιβλέπη εις το λαμβάνωσιν οι επιβήτορες την κεκανονισμένην δι' αυτούς νομήν. Κατά την περίοδον των επιβάσεων ο Διευθυντής του Σταθμού ή Επισταθμίας Επιβητόρων υποχρεούται να μεταβαίνη άπαξ τουλάχιστον του μηνός εις τας έδρας των εν τη περιφερεία του λειτουργουσών Επισταθμιών οχείας προς εξέτασιν της θρεπτικής και υγιεινής καταστάσεως των επιβητόρων και έλεγχον των εργασιών των Επισταθμιών το πρώτον δε δεκαήμερον εκάστου μηνός να υποβάλη εις το Υπουργείον έκθεσιν περί της συντελεσθείσης εργασίας παρ' εκάστης Επισταθμίας οχείας κατά την διάρκειαν του προηγουμένου μηνός. Μετά τη λήξιν της περιόδου των επιβάσεων ο Διευθυντής του Σταθμού ή Επισταθμίας Επιβητόρων υποχρεούται να υποβάλη εις το Υπουργείον συμφώνως προς τας οδηγίας και υποδείξεις της Υπηρεσίας Ιπποπαραγωγής μηνιαία δελτία επιβάσεων των επιβητόρων μετ' εκθέσεώς του περί της αναπαρα-γωγικής  ικανότητος ενός εκάστου  επιβήτορος  και δελτία Σελ. 711 Σταθμοί Επιβητόρων 17.Ι.β.6 τυχόν ακαταλλήλων καθισταμένων δι' αναπαραγωγήν επιβητόρων. Τέλος ο Διευθυντής του Σταθμού ή Επισταθμίας Επιβητόρων υποχρεούται να τηρή πλήρως ενημερωμένα τα εν άρθρ. 8 του παρόντος καθοριζόμενα βιβλία. Άρθρ.4.-Το προσωπικόν εκάστου Σταθμού ή Επισταθμίας Επιβητόρων προσλαμβάνεται συμφώνως προς τας διατάξεις του άρθρ. 3 του Νόμ. ΓπΕ' (υπ' αριθ. 3905 του έτους 1911) αποτελείται δε εξ ενός Επιστάτου και αναλόγων σταυλιτών. Δια τέσσαρας επιβήτορας ίππους ή εξ επιβήτορας όνους προσλαμβάνεται εις σταυλίτης. Κατά την περίοδον των επιβάσεων τη εγκρίσει του Υπουργείου δύναται να προσλαμβάνεται δια τέσσαρας το πολύ μήνας παρ' εκάστης Επισταθμίας οχείας λειτουργούσης δια 3 έως 4 επιβητόρων ίππων ή 4 έως 6 επιβητόρων όνων πλέον του σταυλίτου και εις βοηθός σταυλίτου. Ο Επιστάτης και οι σταυλίται υποχρεούνται να εκτελώσιν επακριβώς το υπό του Διευθυντού του Σταθμού ή Επισταθμίας Επιβητόρων καταρτιζομένων εκάστοτε πρόγραμμα εργασιών και να διαμένωσι συνεχώς εις τας εγκαταστάσεις του Ιδρύματος, απαγορευομένης απολύτως της απομακρύνσεώς των άνευ αδείας του Διευθυντού. Άρθρ.5.-Απαγορεύεται η είσοδος και η παραμονή εις τας εγκαταστάσεις, ζώων, μη ανηκόντων κατά κυριότητα εις τον Σταθμόν ή Επισταθμίαν Επιβητόρων. Επίσης απαγορεύεται η είσοδος εις τας εγκαταστάσεις του Σταθμού άνευ αδείας του Διευθυντού προσώπων ξένων προς το Ίδρυμα. Επιτρέπεται κατά την περίοδον των επιβάσεων η είσοδος εις το προαύλιον του Σταθμού ή Επισταθμίας μόνον των προς οχείαν προοριζομένων φορβάδων και θηλειών όνων. Κατά τας ώρας των επιβάσεων απαγορεύεται αυστηρώς η είσοδος και παραμονή εις τους χώρους επιβάσεων, ατόμων, πλην των ιδιοκτητών των φορβάδων και θηλειών όνων και των οδηγών αυτών. Άρθρ.6.-Οι Διευθυνταί των Σταθμών ή Επισταθμιών Επιβητόρων και οι υπό τούτων ειδικώς εξουσιοδοτημένοι υπάλληλοι καθορίζουσιν, αναλόγως του είδους των διαθεσίμων επιβητόρων, της σωματικής διαπλάσεως και Σελ. 712 του αναστήματος της προς οχείαν προσαγομένης φορβάδος, τον χρησιμοποιηθησόμενον δι' επίβασιν επιβήτορα. Κρατικοί Επιβήτορες ίπποι δύνανται μετ' απόφασιν του Υπουργού της Γεωργίας να χρησιμοποιηθώσι δια γιννοπαραγωγήν. Άρθρ.7.-Δι' εσωτερικού Κανονισμού καταρτιζομένου υπό της Υπηρεσίας Ιπποπαραγωγής και κυρουμένου υπό του Υπουργού της Γεωργίας καθορισθήσεται πάσα λεπτομέρεια της λειτουργίας των Επισταθμιών οχείας. Άρθρ.8.-Εις έκαστον Σταθμόν ή Επισταθμίαν Επιβητόρων τηρούνται υποχρεωτικώς δι' ότι αφορά αυτούς και την περιφέρειάν των τα κάτωθι βιβλία. 1)Μητρώον επιβητόρων του Σταθμού ή Επισταθμίας. 2)Μητρώον επιβητόρων των Κρατικών Ιδρυμάτων. 3)Μητρώον επιβητόρων των Οργανισμών Δημ. Δικαίου. 4)Μητρώον επιβητόρων Οργανισμών Ιδιωτικού Δικαίου. 5)Μητρώον των ως καταλλήλων δι' αναπαραγωγήν κριθησομένων, συμφώνως τω υπ' αριθ. 1360 Ν.Δ/τος "περί βελτιώσεως και αναπτύξεως της παραγωγής των μονόπλων" κηλώνων ίππων και όνων. 6)Μητρώον φορβάδων και θηλειών όνων αναπαραγωγής. 7)Βιβλίον τριπλοτύπων πιστοποιητικών επιβάσεων. 17.Ι.β.6 Σταθμοί Επιβητόρων 